Stasion Cibatu

Stasion Cibatu (CB) nyaéta stasion karéta api kelas II anu perenahna di Cibatu, Cibatu, Garut. Stasion ieu dilayanan ku karéta api kelas ékonomi jeung  karéta api lokal di antarana karéta api lokal Cibatu-Padalarang jeung Karéta api lokal Cibatu.

Stasion ieu boga opat jalur, jalur dua minangka jalur lurus. Baheula stasion ieu kaasup stasion anu gedé, lantaran boga turntable, dipo lokomotip, sarta ti stasion ieu aya jalur percabangan ka Garut jeung Cikajang.

Di jaman Kolonial Walanda, stasion ieu sok ramé. Di hareup stasion sok ngajajar taksi-taksi milik hotél-hotél di Garut anu siap nganteur panumpang ka tempat wisata di Garut. Malahan taun 1927, komédian légéndaris Charlie Chaplin pernah nganjang ka stasion ieu, pas manéhna liburan di Garut.

Taun 1983, pas jalur Cibatu - Garut - Cikajang ditutup, dipo lokomotip stasion Cibatu robah fungsi jadi subdipo.

Layanan karéta api

Éksekutip jeung Ékonomi AC Prémium 
 Pangandaran, jurusan Jakarta Gambir jeung jurusan Banjar

Ékonomi AC 
 Kahuripan, jurusan Bandung Kiaracondong jeung jurusan Blitar
 Pasundan, jurusan Bandung Kiaracondong jeung jurusan Surabaya Gubeng
 Serayu Pagi, jurusan Pasar Senén jeung jurusan Kroya nyambung ka Purwokerto

Lokal Ékonomi AC 
 Lokal Bandung Raya, jurusan Padalarang
 Lokal Cibatu, jurusan Purwakarta
 Galunggung, jurusan Bandung Kiaracondong jeung jurusan Tasikmalaya

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia 

Cibatu, Garut
Stasion karéta di Jawa Kulon